OpenLLM-France/wikimedia huggingface dataset:
# Edward Löwe

Edward (Eduard) Löwe (Loewe, Lowe) (23 de setembre de 1794 – 25 de febrer de 1880), fou un mestre d'escacs anglès.

## Resultats destacats en competició

El 1847 va guanyar un matx contra Howard Staunton (5 - 2), però el seu oponent li havia donat avantatge de peó i dos moviments. En matxs estàndard, va guanyar contra Hugh Alexander Kennedy (7½ - 6½) el 1849, i va perdre contra Frederic Deacon (2½ - 7½) el 1851, James Hannah (8 - 13) el 1856, i Paul Morphy (0 - 6) el 1858.
En torneigs, va guanyar contra Arthur Simons (2 - 0) i perdé contra George Webb Medley (1½ - 2½) a Londres 1849 (Ries' Divan, el campió fou Henry Thomas Buckle), i va perdre un matx contra Marmaduke Wyvill (0 - 2) al Torneig Internacional de Londres de 1851 (el campió fou Adolf Anderssen).

## Notes i referències

* 1 2 «Fitxa d'Edward Löwe a Edo Historical Ratings» (en anglès). edochess.ca. [Consulta: 25 setembre 2011].
* ↑ «Nota biogràfica d'Edward Löwe» (en anglès). Chessgames.com. [Consulta: 25 setembre 2011].
* ↑ «Torneig de Londres de 1849 (Ries' Divan), resultats dels matxs» (en italià). La grande storia degli scacchi. Arxivat de l'original el 2008-03-29. [Consulta: 25 setembre 2011].
* ↑ Taula de creuaments i partides en PGN del Torneig de Londres de 1851: Weeks, Mark. «1851 London Tournament» (en anglès). mark-weeks.com. [Consulta: 25 setembre 2011].
* ↑ «Taula de creuaments i partides del Torneig de Londres de 1851» (en anglès). chessgames.com. Arxivat de l'original el 2009-02-01. [Consulta: 25 setembre 2011].
* ↑ «Història i partides del Torneig de Londres de 1851» (en anglès). rookhouse.com. Arxivat de l'original el 2011-10-03. [Consulta: 25 setembre 2011].
* ↑ «Torneig de Londres de 1851, resultats dels matxs» (en italià). La grande storia degli scacchi. Arxivat de l'original el 2008-01-28. [Consulta: 25 setembre 2011].

## Enllaços externs

* Estimació Elo d'Edward Löwe a «chessmetrics.com». [Consulta: 25 setembre 2011]. (anglès)
# Iefim Hèl·ler

Iefim Pètrovitx Hèl·ler (en rus: Ефим Петрович Геллер, en ucraïnès Юхим Петрович Геллер); 8 de març de 1925 - 17 de novembre de 1998), fou un jugador d'escacs jueu ucraïnès, que va desenvolupar la major part de la seva carrera sota bandera soviètica. Ostentava el títol de Gran Mestre, i fou un dels millors jugadors del món en el cim de la seva carrera. Va guanyar el Campionat de l'URSS dos cops (1955 i 1979) i fou Candidat al Campionat del món en sis ocasions (1953, 1956, 1962, 1965, 1968, i 1971). Guanyà també quatre cops el Campionat d'Ucraïna (els anys 1950, 1957, 1958, i 1959) empatà al primer lloc al Campionat del món sènior el 1991, (el campió fou Vassili Smislov) i el guanyà en solitari el 1992.
Hèl·ler fou també entrenador dels campions del món Borís Spasski i Anatoli Kàrpov, i també va escriure sobre escacs.

## Resultats destacats en competició

El 1952 participà en l'Interzonal de Saltsjöbaden, on hi fou 4t (el guanyador fou Aleksandr Kótov). Això li va servir per classificar-se pel Torneig de Candidats de Zuric de 1953, un dels torneigs més forts de la història, que serví per determinar l'aspirant al títol al Campionat del món de 1954, on hi fou 7è (el guanyador fou Vassili Smislov). El 1956 participà en el Torneig de Candidats d'Amsterdam, per determinar l'aspirant al títol al Campionat del món de 1957, on hi acabà en 7a posició.

## Notes i referències

* ↑ Weeks, Mark. «Historial de guanyadors del Campionat del món sènior» (en anglès). mark-weeks.com. [Consulta: 10 novembre 2011].
* ↑ Hèl·ler publicà Za Shakhmatnoi Doskoi (1962), que contenia una curta autobiografia, i cinc de les seves partides. Hooper, David; Whyld, Kenneth. The Oxford Companion to Chess. Oxford University Press, 1987, p. 127. ISBN 0-19-281986-0.
* ↑ «Dades estadístiques de l'Interzonal de Saltsjobaden» (en anglès). Chessmetrics. [Consulta: 7 març 2014].
* ↑ Weeks, Mark. «Interzonal d'Estocolm de 1952: Quadre de resultats» (en anglès). mark-weeks.com. [Consulta: 7 març 2014].
* ↑ «Torneig de Candidats de Zuric 1953: Quadre de classificació i història» (en anglès). chessgames.com. [Consulta: 6 març 2014].
* ↑ Wood, Baruch H. 1956. The world championship candidates' tournament Holland 1956. Sutton Coldfield, England: Chess.

## Enllaços externs

* Crowther, Mark. «Yefim Petrovich Geller 1925–1998» (en anglès). The Week In Chess 211, London Chess Center, 23-11-1998. Arxivat de l'original el 2008-09-16. [Consulta: 9 novembre 2011].
# Harry Storz

Harry Storz (Halle, 3 de març de 1904 - Hamburg, 13 d'agost de 1982) va ser un atleta alemany, especialista en curses de velocitat, que va competir durant la dècada de 1920.
El 1928 va prendre part en els Jocs Olímpics d'Amsterdam, on va disputar dues proves del programa d'atletisme. Va guanyar la medalla de plata en els 4x400 metres relleus, formant equip amb Otto Neumann, Richard Krebs i Hermann Engelhard. En els 400 metres finalitzà en cinquena posició.
Storz s'afilià al partit Nazi i el 1929 fou escollit regidor de Halle. Exercí de periodista esportiu pel Comissariat d'Esports del Reich. El 26 de desembre de 1953 fou el primer periodista a Alemanya en fer una transmissió televisada de futbol.

## Millors marques

* 400 metres llisos. 48.4" (1928)
* 4x400 metres llisos. 3' 14.8" (1928) Rècord del món no ratificat

## Referències

* 1 2 3 «Harry Storz Olympic Results». sports-reference.com. Arxivat de l'original el 14 de novembre 2012. [Consulta: 25 octubre 2018].
* ↑ Harry Storz a trackfield.brinkster.net
# Alvis Vītoliņš

Alvis Vītoliņš (Vitolinš, Vitolins, Vitolinsh) (Sigulda, 15 de juny de 1946 – 16 de febrer de 1997), fou un jugador d'escacs letó, que ostentà el títol de Mestre Internacional des de 1980. Es va suïcidar tot saltant a la superfície gelada del riu Gauja des d'un pont de ferrocarril, el 1997.

## Resultats destacats en competició

Vītoliņš fou Campió de Letònia en set ocasions, els anys 1973 (empatat), 1976, 1977, 1978, 1982, 1983 i 1985 (empatat).

### Contribucions a la teoria dels escacs

El seu nom està lligat a la variant Vitolins de la Variant Scheveningen de la defensa siciliana (1.e4 c5 2.Cf3 d6 3.d4 cxd4 4.Cxd4 Cf6 5.Cc3 e6 6.Ab5+) i a la variant Vitolins de la Variant del drac de la defensa siciliana (1. e4 c5 2. Cf3 d6 3. d4 cxd4 4. Cxd4 Cf6 5. Cc3 g6 6.Ag5 Ag7 7. Ab5+).

### Partides notables

* Lev Gutman vs Alvis Vitolinsh, URSS 1979, defensa Nimzoíndia, variant Reshevsky (E46), 0-1.
* Alvis Vitolinsh vs Igor Viksni, Riga 1985, defensa Petrov, gambit Cochrane, variant del centre (C42), 1-0.

## Referències

* ↑ «Žurnāls domātājiem un darītājiem» (en letó). Republika.lv. Arxivat de l'original el 2012-02-07. [Consulta: 20 setembre 2012].
* ↑ «Sicilian Defense: Richter-Rauzer Variation, Vitolins Variation (B62)». Chess.com. [Consulta: 1r novembre 2009].
* ↑ IM Andrew Martin. «Combating the Sicilian Dragon». jeremysilman.com. Arxivat de l'original el 2012-06-23. [Consulta: 17 octubre 2011].

## Enllaços externs

* Estimació Elo d'Alvis Vītoliņš a «chessmetrics.com». [Consulta: Consulta: 25 setembre 2012]. (anglès)
* Bartelski, Wojciech. «Fitxa d'Alvis Vītoliņš a OlimpBase» (en anglès). olimpbase.org. [Consulta: Consulta: 25 setembre 2012].
# Heinrich Krug

Heinrich Krug (Berlín, 22 de setembre de 1911) va ser un waterpolista alemany que va competir durant la 1930.
El 1936 va prendre part en els Jocs Olímpics de Berlín, on va guanyar la medalla de plata en la competició de waterpolo.

## Referències

* ↑ «Heinrich Krug Olympic Results». sports-reference.com. Arxivat de l'original el 17 de desembre 2012. [Consulta: 15 gener 2019].
# Heinz Förstendorf

Heinz Förstendorf (Leipzig, 28 de desembre de 1907 - Bremen, 2 de setembre de 1988) va ser un jugador d'hoquei sobre herba alemany que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de bronze com a membre de l'equip alemany en la competició d'hoquei sobre herba.

## Referències

* ↑ «Heinz Förstendorf Olympic Results». sports-reference.com. Arxivat de l'original el 5 de març 2016. [Consulta: 8 maig 2018].
# Heinz Kaufmann

Heinz Kaufmann (alemany: Heinz Werner Alfred Kaufmann) (Berlín, 20 de setembre de 1913 - Berlín, 31 d'agost de 1997) fou un remer alemany que va competir durant les dècades de 1930 i 1940.
El 1936 va prendre part en els Jocs Olímpics de Berlín, on guanyà la medalla de bronze en la prova del vuit amb timoner del programa de rem. En el seu palmarès també destaca la plata al Campionat d'Europa de rem de 1937.

## Referències

* 1 2 «Heinz Kaufmann Olympic Results». sports-reference.com. Arxivat de l'original el 2012-10-12. [Consulta: 7 març 2019].
# Heinz Schlauch

Heinz Schlauch (Gera, 13 de novembre de 1915 - 21 de febrer de 1945) fou un nedador alemany, especialista en esquena, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on quedà eliminat en semifinals dels 100 metres esquena del programa de natació.
En el seu palmarès destaca una medalla d'or en els 100 metres esquena del Campionat d'Europa de natació de 1938, i els títols nacionals dels 100 metres esquena de 1937, 1938 i 1939.
Va morir pocs mesos abans de la fi de la Segona Guerra Mundial mentre lluitava al Baix Rin.

## Referències

* 1 2 Heinz Schlauch a Sports Reference (arxivat)
* ↑ «European Swimming Championships (Men)». [Consulta: 19 juliol 2020].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
# Helmut Berthold

Helmut Berthold (Leipzig, 19 d'abril de 1911 - 2000) fou un jugador d'handbol alemany que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la competició d'handbol.

## Referències

* ↑ «Helmut Berthold Olympic Results». sports-reference.com. Arxivat de l'original el 28 d’agost 2011. [Consulta: 5 desembre 2018].
# Henri Bouckaert

Jules Henri Bouckaert (Roncq, Nord, 3 de maig de 1870 - ?) va ser un remer francès que va competir a primers del segle xx. El 1900 va prendre part en els Jocs Olímpics de París, on guanyà una medalla d'or en la prova de quatre amb timoner com a membre de l'equip Cercle de l'Aviron Roubaix.

## Referències

* ↑ «Henri Bouckaert Olympic Results». sports-reference.com. Arxivat de l'original el 6 de gener 2009. [Consulta: 18 setembre 2015].
# Henri Helle

Henri Hyacinthe Helle (Thiescourt, Oise, 4 de setembre de 1873 - Thiescourt, 21 de juny de 1901) va ser un tirador amb arc francès, que va competir a cavall del segle xix i el segle xx. El 1900 va prendre part en els Jocs Olímpics de París, tot guanyant la medalla de plata en la modalitat de tir Au Chapelet 50 metres del programa de tir amb arc. En la prova de tir Au Cordon Doré 50 metres quedà en quarta posició.

## Referències

* ↑ «Henri Helle Olympic Results». sports-reference.com. Arxivat de l'original el 20 de setembre 2011. [Consulta: 29 setembre 2015].
# Henri Menjou

Henri Menjou va ser un ciclista francès, que va prendre part en els Jocs Intercalats de 1906.
Va guanyar una medalla de bronze a la prova en contrarellotge, per darrere de l'italià Francesco Verri i el britànic Herbert Crowther.

## Referències

* ↑ «Henri Menjou Olympic Results». sports-reference.com. Arxivat de l'original el 14 de novembre 2012. [Consulta: 17 novembre 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Voldemārs Mežgailis

Voldemārs Mežgailis (també Voldemar Mezgailis o Mezhgailis; Raion de Limbažu, Imperi Rus, 22 d'abril de 1912 - Riga, 1 de juny de 1998) fou un mestre d'escacs letó.

## Resultats destacats en competició

El 1934, fou 8è al Campionat d'escacs de Letònia a Riga (els campions foren Fricis Apšenieks i Vladimirs Petrovs). El juny de 1944, a les acaballes de la II Guerra Mundial va aconseguir proclamar-se campió de Letònia. i repetí el resultat novament el 1950.

### Participació en competicions per equips

Mežgailis va representar dos cops Letònia a les olimpíades d'escacs: a la III olimpíada no oficial el 1936 a Múnic (al sisè tauler, +4 –5 =1), i a la 7a Olimpíada a Estocolm 1937 (al tercer tauler, +2 –6 =7).

## Notes i referències

* ↑ «Aprīļa jubilāri». Federació d'Escacs de Riga. Arxivat de l'original el 2015-04-18. [Consulta: 8 abril 2011].
* 1 2 3 «Nota biogràfica de Voldemārs Mežgailis» (en anglès). Chessgames.com. [Consulta: 9 abril 2015].
* ↑ «Campionat de Letònia de 1944». narod.ru. [Consulta: 9 abril 2014].
* ↑ «Campionat de Letònia de 1950». narod.ru. [Consulta: 9 abril 2014].
* ↑ «Historial del Campionat d'escacs de Lètònia (fins a 2006)» (en castellà). ajedrezdeataque.com. [Consulta: 9 abril 2015].
# Marks Pasmans

Marks Pasmans, de vegades citat com a Mark Pasman (Riga, 16 de març de 1932 - 4 d'agost de 2011) fou un jugador d'escacs letó.

## Resultats destacats en competició

Pasman va aprendre a jugar als escacs a 14 anys, i el 1951 es va proclamar campió de Letònia, per damunt d'Aleksandrs Koblencs. Va participar també en altres edicions del campionat de Letònia : 1949 – 14è, 1950 – 4t, 1952 – 2n, 1953 – 5è, 1954 – 5è, 1961 – 9è. El 1958 va guanyar el campionat d'escacs de Riga i el campionat soviètic "Dinamo" de 1964.

### Participació en competicions per equips

Pasman va representar Letònia als campionats soviètics per equips de 1953 (+0 −2 =5), 1958 (+2 −4 =2), i 1960 (5 de 7 punts). També va jugar a la Copa Soviètica per equips, per l'equip de "Daugava" el 1954 (+3 −5 =2) i el "Dinamo" el 1968 (+1 −5 =3).

## Referències

* 1 2 «Nota biogràfica de Marks Pasmans» (en anglès). Chessgames.com. [Consulta: 9 abril 2015].
* ↑ «Historial del Campionat d'escacs de Lètònia (fins a 2006)» (en castellà). ajedrezdeataque.com. [Consulta: 9 abril 2015].
* ↑ «Campionat de Letònia de 1951». Al20102007.narod.ru. [Consulta: 5 gener 2012].
* ↑ «Campionat de Letònia de 1949». Al20102007.narod.ru. [Consulta: 5 gener 2012].
* ↑ «Campionat de Letònia de 1950». Al20102007.narod.ru. [Consulta: 5 gener 2012].
* ↑ «Campionat de Letònia de 1952». Al20102007.narod.ru. [Consulta: 5 gener 2012].
* ↑ «Campionat de Letònia de 1953». Al20102007.narod.ru. [Consulta: 5 gener 2012].
* ↑ «Campionat de Letònia de 1954». Al20102007.narod.ru. [Consulta: 5 gener 2012].
* ↑ «Campionat de Letònia de 1961». Al20102007.narod.ru. [Consulta: 5 gener 2012].
* ↑ «Riga-ch 1958 - 365Chess.com Tournaments». 365chess.com. [Consulta: 5 gener 2012].
* ↑ «Championship of "Dinamo" – Odessa juny 1964». Al20102007.narod.ru. [Consulta: 5 gener 2012].
* ↑ Wojciech Bartelski. «Soviet Team Chess Championship: Marks Pasmans». OlimpBase. [Consulta: 5 gener 2012].
* ↑ Wojciech Bartelski. «Soviet Team Chess Cup: Mark Pasman». OlimpBase. [Consulta: 5 gener 2012].

## Bibliografia

* Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., pp. 71 – 72 (en letó).
# Henri Wernli

Henri Wernli (Berna, 3 de juny de 1898 - Schwarzenberg, 1961) va ser un lluitador suís, especialista en lluita lliure, que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de plata en la competició del pes pesant del programa de lluita. Quatre anys més tard, als Jocs d'Amsterdam, fou cinquè en la mateixa prova.

## Referències

* 1 2 «Henri Wernli Olympic Results». sports-reference.com. Arxivat de l'original el 18 d’abril 2020. [Consulta: 15 gener 2018].
# Henri de Saint Germain

Henri Marie Raoul Gaillard de Saint Germain (Sant-Maloù, Ille-et-Vilaine, 30 de juny de 1878 - Saint-Jean-le-Blanc, Loiret, 19 de desembre de 1951) va ser un tirador d'esgrima francès que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa d'esgrima. Guanyà la medalla de plata en la competició de sabre per equips, mentre en la prova del sabre individual quedà eliminat en sèries.
Quatre anys més tard, als Jocs de París, disputà la competició de sabre per equips el programa d'esgrima, en què quedà eliminat en sèries.

## Referències

* 1 2 «Henri de Saint Germain Olympic Results». sports-reference.com. Arxivat de l'original el 25 d’octubre 2012. [Consulta: 16 octubre 2017].
# Raixid Nejmetdínov

Raixid Gibiatovitx Nejmetdínov (en tàtar: Рәшит Һибәт улы Нәҗметдинов, Räşit Hibät ulı Näcmetdinov, en rus: Рашид Гибятович Нежметдинов; 15 de desembre de 1912 - 3 de juny de 1974) va ser un eminent jugador i escriptor d'escacs soviètic, que tenia el títol de Mestre Internacional. També era jugador de dames.

## Primers anys

Nejmetdínov, d'ètnia tàtara va néixer a Aktubinsk, Imperi Rus, (actualment Aktobe, Kazakhstan). Tenia un talent natural tant per als escacs com per a les dames. Va aprendre a jugar als escacs veient altres escaquistes en un club d'escacs. A 15 anys va jugar el Torneig de Pioners de Kazan, i hi va guanyar les quinze partides. També va aprendre a jugar a dames en aquell moment. Durant la Segona Guerra Mundial, Nejmetdínov va servir a l'exèrcit, cosa que va retardar el progrés de la seva carrera escaquística fins al 1946.

## Resultats destacats en competició

Nejmetdínov era un jugador imaginatiu, d'atac, capaç de guanyar qualsevol altre jugador de qualsevol força. La FIDE li va concedir el títol de Mestre Internacional pel seu segon lloc darrere de Kortxnoi al torneig de Bucarest 1954, que va ser l'única vegada que va poder competir fora de la Unió Soviètica. Malgrat el seu extraordinari talent, mai no va poder obtenir el títol de Gran Mestre. Entre el 1950 i el 1958 va guanyar cinc cops el Campionat de Rússia.
Nejmetdínov va guanyar partides contra campions del món com Tal i Spasski. També va tenir èxit contra diversos Grans Mestres de talla mundial, com ara Bronstein, Polugaievski i Hèl·ler.
La partida Polugaevsky-Nejmetdínov de Sotxi 1958 és considerada com una de les millors partides d'escacs de la història, després d'un brillant sacrifici de dama de banda de Nejmetdínov.

## Referències

* ↑ «Nota biogràfica de Raixid Nejmetdínov» (en anglès). Chessgames.com. [Consulta: 22 desembre 2014].
# Henrique da Silveira

Henrique da Silveira (portuguès: Henrique de Sampaio e Castro Pereira da Cunha da Silveira) (Angra do Heroísmo, 26 de gener de 1901 - Lisboa, 9 d'abril de 1973) va ser un tirador d'esgrima portuguès que va competir en els anys posteriors a la Primera Guerra Mundial.
Especialista en espasa, el 1920 va prendre part al Jocs Olímpics d'Anvers, on disputà dues proves del programa d'esgrima. Fou quart en la prova d'espasa per equips i quedà eliminat en sèries en la d'espasa individual. Quatre anys més tard, als Jocs de París, fou novament quart en la prova d'espasa per equips. La tercera participació en uns Jocs fou el 1928, a Amsterdam, on va guanyar la medalla de bronze en la prova d'espasa per equips i quedà eliminat en sèries en la d'espasa individual. La quarta i darrera participació en uns Jocs fou el 1936, a Berlín, on fou cinquè en la prova d'espasa per equips i sisè en la d'espasa individual.

## Referències

* ↑ «Henrique da Silveira Olympic Results». sports-reference.com. Arxivat de l'original el 11 de maig 2011. [Consulta: 3 octubre 2018].
# Maurice Raizman

Maurice Raizman (nascut Miron Raizman) (Bendery, 26 de febrer de 1905 - París, 1 d'abril de 1974) fou un enginyer de la RATP i un mestre d'escacs francès, sis cops Campió de França.

## Biografia i resultats destacats en competició

Nascut dins una família jueva de Bendery (llavors a l'Imperi Rus, després a Romania en el moment en què va deixar el país, i actualment Tighina a Moldàvia), va emigrar a França. Fou sis cops campió de França d'escacs, els anys 1932, 1936, 1946, 1947, 1951 i 1952) i Campió de París el 1938.
Va compartir el primer lloc amb Victor Kahn al 16è Campionat d'escacs de París el 1934, i empatà als llocs 1r-2n amb Aristide Gromer al 17è Campionat de França d'escacs, a Niça, el 1938. Fou segon, rere Stepan Popel, al Campionat de París de 1953.

### Participació en competicions per equips

Raizman va jugar, representant França, en quatre olimpíades d'escacs:
* El 1935, al primer tauler suplent, a la 6a Olimpíada d'escacs a Varsòvia (+4 -4 = 8);
* El 1954, al segon tauler a l'11a Olimpíada d'escacs a Amsterdam (+5 -6 = 5);
* El 1958, al primer tauler a la 13a Olimpíada d'escacs a Múnic (+1 -7 = 5);
* El 1972, al primer tauler suplent la 20a Olimpíada d'escacs a Skopje (+8 -1 = 1).

## Partida notable

   Savielly Tartakower - Maurice Raizman, Hastings, 1946 1. e4 c5 2. Ce2 Cc6 3. d4 cxd4 4. Cxd4 Cf6 5. Cc3 d6 6. Ae2 e6 7. 0-0 Ae7 8. Rh1 a6 9. f4 Dc7 10. f5 0-0 11. Ag5 Ce5 12. De1 b5 13. a3 Cc4 14. b3 Ce5 15. Td1 Ad7 16. Cf3 Tac8 17. Cxe5 dxe5 18. Tf3 Tfd8! 19. Dh4? (19. Tfd3) 19...exf5 20. Th3? (20. Axf6) 20...h6 21. Axh6 Cxe4 22. Dxe7? (22. Ag5) 22...Cf2+! 23. Rg1 Cxh3+ 24. gxh3 Dd6+!! 25. Rg2 Dxh6! 26. Txd7? (26. Cd5) 26...Txd7? (26...Dc6+!) 27. Dxd7 Dg6+ (27...Txc3!) 28. Rf1 Txc3 29. De8+ Rh7 30. Dxe5 Txc2 31. Df4 Tb2 32. Df3 Tb1+ 33. Ad1 (33. Rf2?? Dg1#) 33...Df6 34. Dd3 Tc1 35. a4 g6 36. axb5 axb5 37. Re2? (37. Dd5) 37...De5+ 38. Rd2?? (38. Rf1) 38...Df4+ (38... Tc6!) 39. Re1 Dxh2 40. Dd5 Dc7 41. Dxb5? (41. Rf1!) Dc3+ 42. Re2 Dd4 (42...Tb1!) 43. Dd3 Dxd3+ 43. Rxd3 Txd1+ 0-1.

## Notes i referències

* ↑ Héritage des echecs français. «RAIZMAN Maurice». [Consulta: 14 juny 2009].
* 1 2 «Nota biogràfica de Maurice Raizman» (en anglès). Chessgames.com. [Consulta: 12 febrer 2016].
* ↑ «Quadre de creuaments, 23è Campionat de França d'escacs, Rouen 1947» (en francès). Héritage des échecs français. [Consulta: 12 febrer 2016].
* ↑ Thimognier, Dominique. «Historial dels campionats de França d'escacs» (en francès). Heritage des échecs français. [Consulta: 11 febrer 2016].
* ↑ Champions de Paris
* ↑ «GER-ch 2nd Aachen 1934». Arxivat de l'original el 2010-12-15. [Consulta: 12 febrer 2016].
* ↑ «Amsterdam (NED-ch10th) 1938». Arxivat de l'original el 2010-12-15. [Consulta: 12 febrer 2016].
* ↑ OlimpBase :: the encyclopaedia of team chess
# Luis Roux Cabral

Luis Roux Cabral (Montevideo, 17 de novembre de 1913 - 1973) fou un jugador d'escacs uruguaià.
En el Campionat de l'Uruguai de 1943, Roux Cabral derrotà a Molinari amb un brillant sacrifici que donà lloc a la partida coneguda com a la «Immortal uruguaiana». Fou campió de Campionat d'escacs de l'Uruguai en dues ocasions, els anys 1948 i 1971.
Cabral participà, representant Uruguai, en tres Olimpíades d'escacs en els anys 1939, 1964 i 1966, amb un resultat de (+15 =13 –14), per un 51,2% de la puntuació. El seu millor resultat el va fer a les Olimpíada del 1939 en puntuar 7 de 12 (+5 =4 -2), amb el 58,3% de la puntuació.

## Referències

* ↑ «America y Luis Lisandro Roux Cabral». [Consulta: 11 abril 2016].
* ↑ «Nota biogràfica de Luis Roux Cabral» (en anglès). Chessgames.com. [Consulta: 11 abril 2016].
* ↑ «B Molinari vs Luis Roux Cabral (1943): La Immortal Uruguaiana». ChessGames.com. [Consulta: 11 abril 2016].
* ↑ «Roselli, Campeón de Uruguay 2016». chessbase.com. [Consulta: 11 abril 2016].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Herbert Heinrich

Herbert Heinrich (Leipzig, 29 de juliol de 1899 - Düsseldorf, 2 de març de 1975) va ser un nedador alemany que va competir durant les dècades de 1920 i 1930.
En el seu palmarès destaquen cinc medalles al Campionat d'Europa de natació, dues el 1926, dues el 1927 i una el 1931; i dotze campionats nacionals.
El 1928 va prendre part en els Jocs Olímpics d'Amsterdam, on va disputar tres proves del programa de natació. En totes quedà eliminat en sèries.

## Referències

* 1 2 «Herbert Heinrich Olympic Results». sports-reference.com. Arxivat de l'original el 2012-11-09. [Consulta: 24 novembre 2018].
# Herbert von Petersdorff

Herbert von Petersdorff (Berlín, 21 de març de 1881 – Darmstadt, 5 de juliol de 1964) va ser un nedador alemany que va competir a principis del segle xx.
El 1900 va prendre part en els Jocs Olímpics de París, on va guanyar la medalla d'or en la prova dels 200 metres per equips, junt a Ernst Hoppenberg, Julius Frey, Max Schöne i Max Hainle. A banda del programa de natació, també formà per de l'equip Berliner Swimming Club Otter que representà Alemanya en la competició de waterpolo.

## Referències

* ↑ «Herbert von Petersdorff Olympic Results». sports-reference.com. Arxivat de l'original el 17 de desembre 2012. [Consulta: 17 setembre 2015].
* ↑ profile